José María Ignacio Montes de Oca y Obregón

**Ignacio Montes de Oca y Obregón**, fullt navn **José María Ignacio Montes de Oca y Obregón** (født 26. juni 1840 i Guanajuato i Mexico; død 19. august 1921 i New York City i USA) var en meksikansk prelat og katolsk biskop av San Luis Potosí, og forfatter og oversetter.
## Liv og virke
### Prest
Ignacio Montes de Oca y Obregón studerte teologi ved Det gregorianske universitet i Roma fra 1860 til 1863. Den 28. februar 1863 mottok han presteordinasjonens sakrament.
### Biskop av Ciudad Victoria-Tamaulipas
Den 6. mars 1871 utnevnte pave Pius IX ham til biskop av Ciudad Victoria-Tamaulipas. Pave Pius IX ordinerte ham til biskop den 12. mars samme år. Medkonsekrerende var titulærerkebiskopene Frédéric-François-Xavier Ghislain de Mérode, som hadde vært Kirkestatens krigsminister,  og Francesco Marinelli O.E.S.A.  

Innsettelsen i embedet fant sted den 8. juni 1871.

### Biskop av Linares o Nueva León
Pave Leo XIII utnevnte ham til biskop av Linares o Nueva León den 19. september 1879. Han ble innsatt i embedet den 2. juni 1880. 

### Biskop av San Luis Potosí
Den 13. november 1884 utnevnte Leo XIII ham til biskop av San Luis Potosí. Innsettelsen fant sted den 14. februar 1885.

Under den meksikanske revolusjon ble hans bispepalass plyndretm og biskopen måtte søke tilflukt i Roma fra 1914 til 1917. Han flyttet til Madrid i 1917 og forlenget oppholdet til 1921. 

Den 7. mai 1920 utnevnte pave Benedikt XV ham til titulær erkebiskop av *Caesarea Ponti*.

Han tilhørte det romerske Arcadia under pseudonymet «Ipandro Acaico». Han ble invitert av det kongelige spanske akademi til å gi lovtale for Miguel de Cervantes under begravelsen som ble holdt i kirken *San Jerónimo* i Madrid i anledning det tredje hundreårsjubileet for verket *[[El ingenioso hidalgo Don Quijote de la Mancha]]*.

Da han endelig hadde bestemt seg for å returnere til Mexico, overrasket døden ham. Hans levninger ble overført fra New York til San Luis Potosí, hvor de hviler i katedralen.
### Verker
Han kunne gresk, latin, engelsk, fransk, italiensk og spansk. Han var en storartet akademiker og en god foredragsholder, samt en dyktig humanist. Hans litterære virksomhet kan deles inn i oversettelser og personlige verker.
;Egne verker
* *Ocios poéticos* (1896)
* *A orillas de los ríos*
* *Otros cien sonetos de Ipando Acaico*
* *Nuevo centenar de sonetos*
* *Sonetos jubilares*
* *Obras pastorales y oratorias*

;Oversettelser fra gresk
* *Bucólicos griegos*
* *Obras de Píndaro*
* *El rapto de Elena: poema de Coluto de Nicópolis*
* *La Argonáutica: poema épico de Apolonio de Rodas*

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Biskop *Jose Maria Ignacio Montes de Oca y Obregón* (1840-1921) *1871

## Referanser